R: Răspunsul este clar NU ! Niciodată nu am solicitat bani pentru cote-părți din drumul de acces si nici nu vom solicita. Drumurile private de acces pe fiecare dintre parcelele proiectelor noastre au doar o singura destinatie – întotdeauna le-am oferit GRATUIT și o vom face și în viitor, printr-una din variantele de mai jos: a) fie transferand drumul gratuit, in cote parti proportionale, fiecarui proprietar care cumpara un teren adiacent drumului respectiv. De exemplu, avem un drum de 2000 mp, care deservește câteva parcele în proiectul Fântânița Călugărului. La momentul CVC autentic fiecare din parcele va fi vândută către cumparator împreuna cu o cota-parte de din drum, pentru care nu se percepe niciun ban. După ce se vand toate parcelele, fiecare proprietar are cota-parte de drum și el poate sa utilizeze drumul nestingherit pentru accesul sau. Proprietarii unui drum privat pot sa se inteleaga sa inchida portiunea respectiva de drum (cu o barieră sau un gard, etc.) și să își definească un acces privat la proprietăți, dar asta nu mai este treaba noastra … este decizia lor. b) fie donand drumurile private Primăriei Comunei (caz în care ele devin drumuri publice și vor trebui amenajate de către autorități) – cum am procedat la mai toate proiectele. Ele devin drumuri publice și toată lumea are acces pe cele, cu piciorul sau cu mașina, fără nicio restricție. Aici nu veți avea surprize, cum am înțeles că se mai întâmplă (mai ales în zona Bran) în care sa cumparati un teren și să nu puteți ajunge la el ca deh – drumul nu e al dvs. ci al unui văr al celui care v-a vandut terenul și cu care trebuie sa va “intelegeti” :) Donatia mai are un avantaj semnificativ – Primăria, odată ce le primește în patrimoniu, trebuie să se ocupe de ele. Asta înseamnă în timp și în viitor pietruire, posibil asfaltare și întreținere (iarna deszapezire și vara astuparea gropilor și curatare).